Rene Herdé

Gervais Rene (Baba) Herdé (☆ 16 di september 1951 na Oranjestad) ta un politico Arubano di partido AVP. Desde 9 di juli 2025 e ta Minister di Infrastructura, Energia y Telecomunicacion. E cartera di Energia a wordo traspasa dia 30 di september 2025 pa Arthur Dowers.Cambio di cartera: A kita Ministerio di Energia for di Baba Herdé y pas’e pa Arthur Dowers, 24ora.com (3 di october 2025) Anteriormente, entre 2009 y 2017, Herdé tabata miembro di Parlamento di Aruba.

 Bida y carera 
Rene Herdé a nace y lanta den bario di Companashi. E ta yiu di Louisa Amoroso y Felix Romain Herdé y tin dos ruman mayo.Conoce e di 7 minister di Gabinete AVP-FUTURO: Gervais ‘Rene’ Herdé, NoticiaCla (10 di juli 2025) For di edad hoben e tabata activo den e grupo cultural hubenil Trupialen. E tabata canta y toca baho y na 1965 a keda eligi den directiva di Trupialen como aspirant senior.Miembronan nobo di directiva pa Trupialen, Diario Arubano (27 di september 1965)  Despues di a caba HBS-B na Colegio Arubano na 1971, el a continua estudionan superior na Hulanda, specialisando den maneho y planificacion di enseñansa na Universidad di Leiden. 

Herdé a cuminsa su trayectorio profesional den servicio di gobierno, entre otro na departamento di Enseñansa y como director di Bureau Organisatie en Efficiëntie (BOE). El a liderá e proyecto SHA pa reforma enseñansa.

Na 1990, el a afilia na partido AVP y den eleccion 2005 el a debuta formalmente como candidato riba lista y a ricibi 139 voto. Den eleccion 2009 e votonan personal a subi yega 313 y den eleccion 2013 el a haya 298 voto. E tabata miembro di Parlamento di Aruba di 2009 pa 2017, periodo durante cual el a fungi tambe como lider di fraccion (2014-2016), vicepresidente di parlamento y presidente di e comisionnan di parlamento pa Asuntonan di Reino y Relacionnan Exterior y Finansa & Economia.Pendiente aprobacion di FUTURO:  Rene Herde candidato pa bira Minister Plenipotenciario, 24ora.com (21 di maart 2025) Den eleccion 2017 e tabata nr. 27 riba lista y a ricibi 115 voto, despues di cual el a retira temporalmente di politica activo.

E tabata activo tambe den varios funcion clave den seno di partido AVP, entre otro e tabata vocero di gabinete Henny Eman II, miembro di conseho di partido, presidente di FESCA y miembro di directiva di Fundacion Mito Croes.Rene Herdé (Fundacion Mito Croes): AVP ta un berdadero partido di pueblo, 24ora.com (20 di mei 2024) 

Na maart 2025, Rene Herdé ta wordo postula pa AVP como candidato pa e puesto di Minister Plenipotenciario na Den Haag, reemplasando candidato Desiree Croes. Su nombramento tabata suheto na aprobacion di partner di coalicion FUTURO y finalisacion di e procedura di screening. Sinembargo, dia 9 di juli 2025, el a asumi e cargo di Minister di Infrastructura, Energia y Telecomunicacion den Gabinete AVP-FUTURO.Rene Herde a huramenta como Minister di Infrastructura y Energia, 24 ora.com E funcion aki tabata vacante despues cu e prome candidato pa e puesto, Mike de Meza, a encontra cu basta complicacion den su evaluacion ministerial, incluyendo un caso sumario. Melissa Stamper, 100 dagen kabinet AVP-Futuro: nog steeds geen zevende minister, Caribisch Netwerk (5 di juli 2025) 

Rene Herde ta casa cu hurista Lucy Peterson y hunto nan tn tres yiu.

Category:Politico di Aruba
Category:Minister di Aruba
Category:Hende